Kutsestandardite uuendamise käigus tehtud muudatused

*Raudtee turvanguseadmete nooremmehaanik, tase 2*

*Raudtee turvanguseadmete mehaanik, tase 4, tase 5 ja tase 6*

*Raudtee turvanguseadmete mehaanik, tase 5*

*Raudtee turvanguseadmete mehaanik, tase 6*

1. Muudeti kutsestandardite struktuuri:
	1. Kompetents „Turvanguseadmete tehnohoolduse tegemine“ jagati osadeks – iga oskus kirjeldati eraldi kompetentsina.
	2. Lisati A.6 Tulevikuoskused.
	3. Lisati B.2 Üldoskused (varem kutset läbiv kompetents).
	4. Lisati B.1 alajaotus, mis määratleb kvalifikatsiooninõuded kutse taotlejale ja taastõendajale. Need olid senini kirjas kutse andmise korras ja koostatud kutsekomisjoni poolt. Muudatuse eesmärk on määrata kutse taotlemise eeltingimused laiema spetsialistide ringi poolt.
2. Korrastati sõnastusi kutsestandardite kogu ulatuses.

Lisaks sellele:

TASE 2

1. Jäeti ära „Arvutipõhiste juhtimisaparaatide tehnohoolduse tegemine“.
2. Lisati „Kaablivõrgu tehnohoolduse tegemine“.
3. Lisati „Turvanguseadmete kaitseseadiste ja -maanduste tehnohoolduse tegemine“.
4. Lisati „Turvanguseadmete dokumentatsiooni haldamine“.

TASE 4

1. „Juhtimine ja juhendamine“ muudeti „Juhendamiseks“, kuna 4. tasemel ei ole juhtimispädevust.

2. Lisati valitav kompetents „Raudteeveeremi teljelaagrite ülekuumenemise tuvastamise seadmete tehnohoolduse tegemine“

TASE 5

1. „Turvanguseadmete tehnohoolduse korraldamine“ sõnastati täielikult ümber.

2. Lisati valitavad kompetentsid „Raudteeveeremi teljelaagrite ülekuumenemise tuvastamise seadmete tehnohoolduse tegemine“ ja „Dispetšertsentralisatsiooni töökoha hooldamine“.

TASE 6

1. Lisati valitavad kompetentsid „Raudteeveeremi teljelaagrite ülekuumenemise tuvastamise seadmete tehnohoolduse tegemine“ ja „Dispetšertsentralisatsiooni töökoha hooldamine“.